現代生物學嘅開端喺19世紀。嗰個時期最出名嘅要數英格蘭自然學家查理斯·達爾文，佢對進化同物種形成等現象作出咗深思，並且喺1859年發表咗佢嗰本好出名嘅名著《物種起源》，提出咗物競天擇嘅諗法解釋進化嘅現象，認為無論同種定異種嘅生物都會喺個環境嗰度爭生存所需嘅資源，爭嬴嘅就有得生存落去，跟手就繁殖以及將自己身上嘅基因傳畀下一代，所以一個物種嘅基因庫會一代一代噉變，經過幾百萬年就會變到完全唔同咗樣。